শহীদুল আলম সাচ্চু

শহীদুল আলম সাচ্চু হলেন একজন বাংলাদেশী নাট্য ও চলচ্চিত্র অভিনেতা। মঞ্চ নাটকের মাধ্যমে তার অভিনয়ের যাত্রা শুরু হয়। পরে তিনি নাটক ও চলচ্চিত্রে অভিনয় করেন। তার অভিনীত প্রথম চলচ্চিত্র মেঘলা আকাশ। এই চলচ্চিত্রের জন্য তিনি প্রথমবার জাতীয় চলচ্চিত্র পুরস্কারে ভূষিত হন। তার অন্যান্য চলচ্চিত্রের মধ্যে মেঘের পরে মেঘ (২০০৪), বিদ্রোহী পদ্মা (২০০৬), গঙ্গাযাত্রা (২০০৯), বৃত্তের বাইরে (২০০৯) উল্লেখযোগ্য। বৃত্তের বাইরে চলচ্চিত্রে অভিনয় করে তিনি দ্বিতীয়বারের মত জাতীয় চলচ্চিত্র পুরস্কারে ভূষিত হন। শহীদুল আলম সাচ্চু বাংলাদেশ টেলিভিশনে প্রচারিত দূরত্ব নাটকের মাধ্যমে অভিনয় শুরু করেন। পরে তিনি বসুন্ধরা, মধুমতী, নকআউট প্রভৃতি নাটকে অভিনয় করেন। ২০০১ সালে নারগিস আক্তার পরিচালিত মেঘলা আকাশ দিয়ে চলচ্চিত্রে অভিনয় শুরু করেন। এই চলচ্চিত্রে খয়বর মোল্লা চরিত্রে অভিনয়ের জন্য ২৫তম জাতীয় চলচ্চিত্র পুরস্কারে শ্রেষ্ঠ খলচরিত্রে অভিনেতার পুরস্কার অর্জন করেন। ২০০৩ সালে কৃষক বিদ্রোহের প্রেক্ষাপটে সাইদুল আনাম টুটুল নির্মিত আধিয়ার-এ অভিনয় করেন। পরের বছর অভিনয় করেন ঔপন্যাসিক রাবেয়া খাতুন রচিত বাংলাদেশের স্বাধীনতা যুদ্ধভিত্তিক উপন্যাস মেঘের পর মেঘ অবলম্বনে চাষী নজরুল ইসলাম নির্মিত মেঘের পর মেঘ চলচ্চিত্রে। এছাড়া নন্দিত কথাসাহিত্যিক হুমায়ূন আহমেদ রচিত উপন্যাস অবলম্বনে মোরশেদুল ইসলাম নির্মিত দূরত্ব চলচ্চিত্রে অভিনয় করেন। ২০০৫ সালে কবিগুরু রবীন্দ্রনাথ ঠাকুর রচিত ছোটগল্প শাস্তি অবলম্বনে চাষী নজরুল ইসলাম নির্মিত শাস্তি ও জহির রায়হান রচিত হাজার বছর ধরে উপন্যাস অবলম্বনে সুচন্দা নির্মিত হাজার বছর ধরে চলচ্চিত্রে অভিনয় করেন। এছাড়া এই বছর আরো মুক্তি পায় তার অভিনীত শহীদুল ইসলাম খোকন পরিচালিত টাকা, দেবাশীষ বিশ্বাস পরিচালিত কমেডিধর্মী টক ঝাল মিষ্টি, স্বপন চৌধুরী পরিচালিত অ্যাকশনধর্মী আগুন আমার নাম এবং জাতীয় কবি কাজী নজরুল ইসলামের রচনা অবলম্বনে মৌসুমী ও মুশফিকুর রহমান গুলজার পরিচালিত মেহের নেগার। ২০০৬ সালে হুমায়ূন আহমেদ রচিত জনম জনম উপন্যাস অবলম্বনে আবু সাইয়ীদ নির্মিত নিরন্তর একটি অতিথি চরিত্রে এবং বাদল খন্দকার পরিচালিত বিদ্রোহী পদ্মা চলচ্চিত্রে একজন জমিদার চরিত্রে অভিনয় করেন। পরের বছর অভিনয় করেন এনামুল করিম নির্ঝর পরিচালিত জাতীয় চলচ্চিত্র পুরস্কার বিজয়ী আহা! চলচ্চিত্রে। এছাড়া মোস্তফা সরয়ার ফারুকী পরিচালিত মেড ইন বাংলাদেশ-এ একটি অতিথি চরিত্রে এবং নায়ক রাজ রাজ্জাক পরিচালিত আমি বাঁচতে চাই চলচ্চিত্রে অভিনয় করেন। ২০০৯ সালে সৈয়দ অহিদুজ্জামান ডায়মন্ড পরিচালিত গঙ্গাযাত্রায় খলচরিত্রে এবং গোলাম রাব্বানী বিপ্লব পরিচালিত বৃত্তের বাইরে-এ পার্শ্বচরিত্রে অভিনয় করেন। বৃত্তের বাইরে চলচ্চিত্রে অভিনয়ের জন্য তিনি ৩৪তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন। ২০১১ মুক্তি পায় রাবেয়া খাতুন রচিত উপন্যাস অবলম্বনে শাহজাহান চৌধুরী নির্মিত মধুমতী এবং মাকসুদ হোসেনের বাহাত্তর ঘণ্টা। পরের বছর তিনি অভিনয় করেন স্বপন আহমেদ পরিচালিত বাংলাদেশ-ফ্রান্স যৌথ প্রযোজনার লাল টিপ এবং নোমান রবিন পরিচালিত কমন জেন্ডার ছায়াছবিতে। ২০১৩ সালে কাজ করেন সাদেক সিদ্দিকী পরিচালিত হৃদয়ে ৭১-এ। ২০১৪ সালে চিত্রনায়ক ফেরদৌস আহমেদ প্রযোজিত প্রথম চলচ্চিত্র এক কাপ চা-এ একটি অতিথি চরিত্রে অভিনয় করেন। এছাড়া সানিয়াত হোসেন পরিচালিত অল্প অল্প প্রেমের গল্প এবং কাজী নজরুল ইসলাম রচিত গল্প অতৃপ্ত কামনা অবলম্বনে গীতালী হাসান পরিচালিত প্রিয়া তুমি সুখী হও চলচ্চিত্রে অভিনয় করেন। ২০১৫ সালে মুক্তি পায় রাফায়েল আহসান পরিচালিত নয় ছয়। এছাড়া অভিনয় করেন হুমায়ূন আহমেদ রচিত বাংলাদেশের মুক্তিযুদ্ধভিত্তিক উপন্যাস অনিল বাগচীর একদিন অবলম্বনে মোরশেদুল ইসলাম নির্মিত অনিল বাগচীর একদিন। ২০১৬ সালে মুক্তি পায় সাফি উদ্দিন সাফি পরিচালিত পূর্ণদৈর্ঘ্য প্রেম কাহিনী ২ এবং মোস্তাফিজুর রহমান মানিক পরিচালিত মন জানেনা মনের ঠিকানা। এছাড়া নির্মাণাধীন রয়েছে দিলশাদুল হক শিমুলের লিডার, মুশফিকুর রহমান গুলজারের বাংলাদেশ সরকার কর্তৃক অনুদানের লাল সবুজের সুর এবং গিয়াসউদ্দিন সেলিমের স্বপ্নজাল। ইউনিভার্সিটি ক্ষণিকালয় জয়িতা স্বর্ণলতা জাতীয় চলচ্চিত্র পুরস্কার স্টাফ রিপোর্টার (২২ জুলাই ২০১১)। "জাতীয় চলচ্চিত্র পুরস্কার-২০০৯ ঘোষণা - প্রধানমন্ত্রী হস্তান্তর করবেন কাল"। দৈনিক সংবাদ। ঢাকা, বাংলাদেশ। সংগ্রহের তারিখ ১২ সেপ্টেম্বর ২০১৬। [স্থায়ীভাবে অকার্যকর সংযোগ] খালিদ-বিন-হাবিব (মার্চ ৮, ২০০৬)। "Celebrating International Women's Day - Nargis Akhter"। দ্য ডেইলি স্টার। ঢাকা, বাংলাদেশ। ১৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  শান্তা মারিয়া (২৬ মার্চ ২০১৫)। "যুদ্ধদিনের ছবি"। বিডিনিউজ। ঢাকা, বাংলাদেশ। ২৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  করিম ওয়াহিদ (জুন ২, ২০০৬)। "In search of the veritable radiance - Interpretation of Nazrul's work in our country"। দ্য ডেইলি স্টার। ঢাকা, বাংলাদেশ। ২৬ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  সংস্কৃতি ডেস্ক (৯ অক্টোবর ২০১০)। "এনামুল করিম নির্ঝরের আহা!"। দৈনিক জনকণ্ঠ। ঢাকা, বাংলাদেশ। সংগ্রহের তারিখ ১২ সেপ্টেম্বর ২০১৬। [স্থায়ীভাবে অকার্যকর সংযোগ] বিনোদন প্রতিবেদক (২৩ জুলাই ২০১১)। "আজ জাতীয় চলচ্চিত্র পুরস্কার প্রদান অনুষ্ঠান"। দৈনিক প্রথম আলো। ঢাকা, বাংলাদেশ। ২৩ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  হোসাইন আব্দুল হাই (১৬ অক্টোবর ২০১১)। "আগামী বছর আসছে প্রথম বাংলা-ফরাসি ছবি 'লাল টিপ'"। ডয়েচে ভেলে। সংগ্রহের তারিখ ১২ সেপ্টেম্বর ২০১৬।  তানজিল আহমেদ জনি (২৩ নভেম্বর ২০১৪)। "অবশেষে মুক্তি পাচ্ছে ফেরদৌসের 'নয় ছয়'"। বিডিনিউজ। ঢাকা, বাংলাদেশ। ২৫ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  গ্লিটজ ডেস্ক (১৩ নভেম্বর ২০১৫)। "হুমায়ূনের সাহিত্যে সিনেমা 'অনিল বাগচীর একদিন'"। বিডিনিউজ। ঢাকা, বাংলাদেশ। ২২ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  "ঈদের দিন শাকিব-জয়ার 'প্রেম কাহিনী টু'"। দৈনিক আমাদের সময়। ঢাকা, বাংলাদেশ। ২৭ জুন ২০১৬। সংগ্রহের তারিখ ১২ সেপ্টেম্বর ২০১৬। [স্থায়ীভাবে অকার্যকর সংযোগ] "'স্বপ্নজাল' বোনা শুরু"। বনিক বার্তা। ঢাকা, বাংলাদেশ: দেওয়ান হানিফ মাহমুদ। ফেব্রুয়ারি ১২, ২০১৬। সংগ্রহের তারিখ ১২ সেপ্টেম্বর ২০১৬। [স্থায়ীভাবে অকার্যকর সংযোগ] "Sachchu directs telefilm after two years"। দ্য ডেইলি স্টার। ঢাকা, বাংলাদেশ। ফেব্রুয়ারি ৭, ২০১০। সংগ্রহের তারিখ ১২ সেপ্টেম্বর ২০১৬।  "নির্বাচন করছেন মম-সাচ্চু-রওনক!"। বাংলা ট্রিবিউন। ঢাকা, বাংলাদেশ: কাজী আনিস আহমেদ। মে ৫, ২০১৬। ১৩ মে ২০১৬ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  "আবদুল্লাহ আবু সায়ীদের গল্প থেকে টেলিছবি"। দৈনিক যায় যায় দিন। ঢাকা, বাংলাদেশ। জুলাই ২৩, ২০১৬। সংগ্রহের তারিখ ১২ সেপ্টেম্বর ২০১৬।  গৌতম পান্ডে (২৮ জুলাই ২০১৩)। "আমার প্রথম ছবির গল্প লেখা চলছে"। দৈনিক জনকণ্ঠ। ঢাকা, বাংলাদেশ। সংগ্রহের তারিখ ১২ সেপ্টেম্বর ২০১৬। [স্থায়ীভাবে অকার্যকর সংযোগ] ""Our channels cannot cater enough entertainment"… Shahidul Alam Sachchu"। দ্য ডেইলি স্টার। ঢাকা, বাংলাদেশ। মার্চ ২৩, ২০১৫। সংগ্রহের তারিখ ১২ সেপ্টেম্বর ২০১৬।  চলচ্চিত্র প্রবেশদ্বার জীবনী প্রবেশদ্বার বাংলা মুভি ডেটাবেজে শহীদুল আলম সাচ্চু ইন্টারনেট মুভি ডেটাবেজে শহীদুল আলম সাচ্চু (ইংরেজি)